open-index/open-wikipedia-markdown huggingface dataset:
Μαρούλα Λάμπρου

Η **Μαρούλα (Μαρία) Λάμπρου-Τελώνη** (γενν. 23 Φεβρουαρίου 1953), η οποία γεννήθηκε στη Λεμεσό της Κύπρου, είναι Κύπρια πρώην αθλήτρια στίβου με σημαντικές διακρίσεις (9 φορές Πανελληνιονίκης σε τρία διαφορετικά αθλήματα και 31 φορές νικήτρια σε Παγκύπριους αγώνες). Ήταν σπρίντερ (αθλήτρια δρόμων μικρών αποστάσεων, 100 μ. και 200μ.) και πρωταθλήτρια του άλματος σε μήκος γυναικών. Πήρε μέρος σε Βαλκανιάδες κατακτώντας 5 μετάλλια, ήταν Μεσογειονίκης του μήκους το 1979, ενώ έλαβε μέρος στις Ολυμπιάδες του Μόντρεαλ (1976) και της Μόσχας (1980).

## Παραπομπές


Κατηγορία:Κύπριες αθλήτριες του στίβου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Κύπριοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Μεσογειακούς Αγώνες 1979
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Βασίλης Μπούζας

Ο **Βασίλης Μπούζας** (γενν. 30 Ιουνίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Εθνικό Κεραμιδίου.

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες νέων του Πανιωνίου και προβιβάστηκε στην πρώτη ομάδα στις 8 Ιουλίου 2011. Συνολικά, έπαιξε για τέσσερα χρόνια με τους Κυανέρυθρους, έχοντας 32 συμμετοχές, όλες ως κεντρικός μέσος. Την τελευταία του σεζόν με συμβόλαιο στον Πανιώνιο, την πέρασε ως δανεικός στην Καλλιθέα και στη Φούτμπολ Λιγκ.

Στη συνέχεια, το καλοκαίρι του 2016, μετακινήθηκε στον Παναιγιάλειο, όπου αγωνίστηκε για μία σεζόν, πριν ενταχθεί, στις 29 Αυγούστου 2017, στην ομάδα του Εργοτέλη, επίσης στη Φούτμπολ Λιγκ. Οι εμφανίσεις του με τον σύλλογο εντυπωσίασαν τον προπονητή του Τάκη Γκώνια, ο οποίος ζήτησε από τον ιδιοκτήτη της νέας του ομάδας, Μάγκεντ Σάμι, να κανονίσει τη μεταγραφή του στη Γουάντι Ντέγκλα και στο Πρωτάθλημα Αιγύπτου, το καλοκαίρι του 2018.

## Εθνική ομάδα
Έχει εκπροσωπήσει την Ελλάδα, αγωνιζόμενος στις Εθνικές Νέων και Ελπίδων.

## Παραπομπές


## Εξωτερικοί σύνδεσμοι
* Προφίλ στο Insports
* Προφίλ στο Onsports.gr
* 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Γουάντι Ντέγκλα ΣΚ
Κατηγορία:Ποδοσφαιριστές Πρωταθλήματος Αιγύπτου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Εθνικού Νέου Κεραμιδίου
Βασιλική του Μεγάλου Κωνσταντίνου (Τριρ)

Η **Βασιλική του Μεγάλου Κωνσταντίνου** (γερμανικά: *Konstantinbasilika*) στην Τριρ ανεγέρθη από τον Αυτοκράτορα Μέγα Κωνσταντίνο, το 310 μ.Χ.

Έχει μήκος 71 μέτρα, πλάτος 32,6 μ. και ύψος 36μ. Αρχικά επρόκειτο για την αίθουσα του θρόνου του Ρωμαίου αυτοκράτορα (για αυτό είναι γνωστή και ως **Aula Palatina**) και ήταν τμήμα του συγκροτήματος του παλατιού. Στον πρώτο όροφο υπήρχε πάτωμα και στους τοίχους σύστημα θέρμανσης ενώ κολλητά στο κτίριο ήταν χτισμένα και άλλα μικρότερα βοηθητικά κτίσματα.

Στο Μεσαίωνα η Aula Palatina χρησιμοποιήθηκε ως έδρα και κατοικία του Επισκόπου της Τριρ. Το 17ο αιώνα ο αρχιεπίσκοπος Λόταρ Φον Μέττερνιχ (Lothar von Metternich) κατασκεύασε το παλάτι του ακριβώς δίπλα στην Aula Palatina, την οποία ενσωμάτωσε στο κτίριο του παλατιού. Το 19ο αιώνα ο Φρειδερίκος Γουλιέλμος Δ΄ της Πρωσίας διέταξε την αποκατάσταση του κτιρίου στην αρχική του μορφή υπό την επίβλεψη του αρχιτέκτονα του στρατού Carl Schnitzler. Το 1856 μετατράπηκε σε προτεσταντική εκκλησία.

Η Aula Palatina καταστράφηκε κατά τη διάρκεια ενός αεροπορικού βομβαρδισμού των Συμμάχων το 1944. Μετά το τέλος του πολέμου αναστηλώθηκε χωρίς όμως να ανασκευαστεί η εσωτερική διακόσμηση του κτιρίου με αποτέλεσμα τα τούβλα από τα οποία είναι κατασκευασμένοι οι τοίχοι να είναι ορατά και στο εσωτερικό.

Το 1986 συμπεριελήφθη μαζί με τα υπόλοιπα ρωμαϊκά μνημεία της Τριρ καθώς και τον καθεδρικό Ναό του Αγίου Πέτρου και την Εκκλησία of Our Lady στο Τριρ, στον Κατάλογο των Μνημείων Παγκόσμιας Κληρονομιάς της Ουνέσκο.
 
Σήμερα χρησιμοποιείται από την Εκκλησία της Λύτρωσης (Church of the Redeemer), που ανήκει στο Προτεσταντικό δόγμα.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Γερμανία
Κατηγορία:Μνημεία Παγκόσμιας Κληρονομιάς στη Γερμανία
Κατηγορία:Τριρ
Βασίλης Καραγκούνης

Ο **Βασίλης Καραγκούνης** (γεννημένος στις 18 Ιανουαρίου 1994), είναι Έλληνας ποδοσφαιριστής, ο οποίος αγωνίζεται ως δεξιός πλάγιος αμυντικός στην FC **Feronikeli 74** του Κοσόβου.

## Σταδιοδρομία σε συλλόγους
Ο Καραγκούνης ξεκίνησε τη σταδιοδρομία του στις ακαδημίες νέων του Ατρόμητου και στη συνέχεια μετακόμισε στην Ιταλία για την Ουντινέζε Κάλτσιο, από την οποία τον αγόρασε ο Ολυμπιακός το καλοκαίρι του 2012. Τη σεζόν 2013–14 μετακινήθηκε ως δανεικός στον Άρη, όπου έπαιξε σε 12 αγώνες στη Σούπερλιγκ και στο Κύπελλο.

Την επόμενη σεζόν, ο Καραγκούνης συμφώνησε να αγωνιστεί ως δανεικός στη Ρετζίνα, όπου συμμετείχε στην περίοδο προετοιμασίας της ομάδας.  Ο σύλλογος θα συμμετάσχει στην τρίτη κατηγορία της Ιταλίας, καθώς υποβιβάστηκε από τη Σέριε Β την περασμένη σεζόν (2013-14). Σύμφωνα με εφημερίδα, ο Καραγκούνης προορίζεται για την αριστερή πλευρά της άμυνας, αν και η φυσική του θέση είναι στα δεξιά. Στις 20 Μαΐου 2015, λύθηκε η σύμβασή του με τη Ρετζίνα.

Στις 3 Αυγούστου 2015, υπέγραψε μονοετές συμβόλαιο δανεισμού με την ΑΕΛ Λεμεσού. Ο νεαρός αμυντικός πέρασε τις απαραίτητες ιατρικές εξετάσεις και ο κυπριακός σύλλογος ανακοίνωσε το δανεισμό του. 

Την 1η Φεβρουαρίου 2016, υπέγραψε συμβόλαιο 2,5 ετών με τον Ηρακλή, που θα τον κρατήσει στο σύλλογο έως το καλοκαίρι του 2018.

Στις 9 Αυγούστου 2018, υπέγραψε τριετές συμβόλαιο με τον Πλατανιά, που αγωνίζεται στη Φούτμπολ Λιγκ.

## Διεθνής σταδιοδρομία
Είναι διεθνής με τις Εθνικές ομάδες Παίδων και Νέων.

## Προσωπική ζωή
Ο αδελφός του, Θανάσης Καραγκούνης, είναι επίσης ποδοσφαιριστής.

## Παραπομπές


## Εξωτερικοί σύνδεσμοι

* Προφίλ στο Scoresway
*
* Προφίλ στο Footballdatabase

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ρετζίνα Κάλτσιο
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Τορπέντο Κουτάισι
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σέριε Γ
Κατηγορία:Ξένοι ποδοσφαιριστές στην Κύπρο
Βάις βουρστ

Το **Βάις βουρστ** (γερμανικά *Weißwurst* ) είναι ένα παραδοσιακό Βαυαρικό λουκάνικο φτιαγμένο από μοσχαρίσιο κιμά και μπέικον από χοιρινό καρέ. Συνήθως προστίθενται αρτύματα όπως μαϊντανός, λεμόνι, μοσχοκάρυδο, κρεμμύδια, πιπερόριζα και κάρδαμο. Στη συνέχεια, το μείγμα εισάγεται σε περιβλήματα από έντερα χοίρου και χωρίζεται σε επιμέρους λουκάνικα μήκους 10-12 εκ. και πάχους 3-4 εκ.

Επειδή είναι ευπαθή τρόφιμα, *τα βάις βουρστ* παραδοσιακά παρασκευάζονταν νωρίς το πρωί και καταναλώνονταν ως σνακ μεταξύ πρωινού και μεσημεριανού, μάλιστα όπως λέει μία παροιμία: «*τα λουκάνικα δεν πρέπει να ακούσουν τις καμπάνες της εκκλησίας να χτυπούν για μεσημέρι»*. Παραδοσιακά, τα βάις βουρστ πρέπει να τρώγονται πριν το μεσημέρι επειδή δεν έχουν συντηρητικά ούτε είναι καπνιστά, και ως εκ τούτου, χαλάνε εύκολα και πρέπει να φτιάχνονται φρέσκα κάθε μέρα. Αποκαλούνται έως και πρωινά λουκάνικα. Ακόμα και σήμερα που υπάρχουν ψυγεία για την συντήρηση των τροφίμων, οι περισσότεροι Βαυαροί δεν τρώνε *βάις βουρστ* μετά την ώρα του μεσημεριανού.μικρογραφία|''Τα βάις βουρστ'' σερβίρονται στο τραπέζι δίπλα σε ένα μεγάλο μπολ με το νερό του μαγειρέματος.|εναλλ.=|αριστερά**Διαδικασία παρασκευής:** Τα λουκάνικα ζεσταίνονται σε νερό — σχεδόν βράζονται — για περίπου δέκα λεπτά, οπότε αλλάζουν χρώμα και γίνονται γκριζωπά-άσπρα, επειδή στην παρασκευή τους δεν χρησιμοποιήθηκαν νιτρώδη συντηρητικά χρωμάτων.

Τα βάις βουρστ φέρονται στο τραπέζι σε ένα μεγάλο μπολ μαζί με το ζεστό νερό που χρησιμοποιήθηκε στο μαγείρεμα (έτσι ώστε να διατηρούνται ζεστά), τότε καταναλώνονται χωρίς τα περιβλήματά τους. Υπάρχουν πολλοί παραδοσιακοί τρόποι να φαγωθούν, όπως ο *ζουζελν* (σημαίνει ρούφηγμα στα Βαυαρικά), στον οποίο κάθε άκρο του λουκάνικου κόβεται ή δαγκώνεται για να ανοίξει, και τότε το κρέας μπορεί να ρουφηχτεί έξω από την θήκη του. Εναλλακτικά, δημοφιλής και διακριτικός τρόπος κατανάλωσης είναι κόψιμο των λουκάνικων κατά μήκος και μετά εξαγωγή του κρέατος από την θήκη με ένα πιρούνι.  Ή αλλιώς μπορεί να ξεφλουδιστεί στο ένα άκρο και να φαγωθεί όπως μια μπανάνα, σταδιακά αποκαλύπτοντας περισσότερο λουκάνικο και βυθίζοντας το μέσα στη μουστάρδα.

Τα βάις βουρστ κανονικά σερβίρονται με μια Βαυαρική γλυκιά μουστάρδα (*Βάισβουρστσενφ*) και συνοδεύονται με Βαυαρικά μπρέτσελ και μπύρα σίτου.

Τα βάις βουρστ, των οποίων η κατανάλωση παραδοσιακά συνδέεται με τη Βαυαρία, βοήθησε στην επινόηση ενός χιουμοριστικού όρου, το *Βάισβουρστεκβατορ, που* κυριολεκτικά σημαίνει ισημερινός του λευκού λουκάνικου, και οριοθετεί ένα πολιτιστικό σύνορο που χωρίζει τις άλλες γλωσσικές και πολιτισμικές περιοχές από τη Νότια Γερμανία.

Λέγεται ότι τα βάις βουρστ ανακαλύφθηκαν το 1857 στην πλατεία Μαρίενπλατς στο Μόναχο.

## Παραπομπές


## Εξωτερικοί σύνδεσμοι

* Φαγητό από τη Βαυαρία όπως δημοσιεύθηκε από το *Βαυαρικό Υπουργείο Γεωργία και Δασών*
* Ο ορθός τρόπος παρασκευής των βαις βουρστ - δοκίμιο σχετικά με τις ορθές μεθόδους παρασκευής, μαγειρέματος και κατανάλωσης των βαις βουρστ (pdf αρχείο)

Κατηγορία:Γερμανική κουζίνα
Κατηγορία:Λουκάνικα
Δήμος Μπερόβου

Ο **Δήμος Μπερόβου** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Μπέροβο ονομάζεται επίσης η πόλη στην οποία βρίσκεται η έδρα του Δήμου Μπερόβου.

## Γεωγραφία
Ο Δήμος Μπερόβου συνορεύει με:
*Δήμο Πέχτσεβο, Δήμο Ντελτσέβου και Δήμο Βίνιτσα  στα βόρεια
*Δήμο Ράντοβις και Δήμο Βασίλεβο στα δυτικά
*Δήμο Μποσίλοβο και Δήμο Νόβο Σέλο στα νότια
*Βουλγαρία στα ανατολικά

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Δήμοι της Βόρειας Μακεδονίας

Κατηγορία:Ανατολική Στατιστική Περιφέρεια (Βόρεια Μακεδονία)
Άννι Άλμπερς

Η **Άννι Άλμπερς** (γεννήθηκε ως **Ανελίζ Έλζε Φρίντα Φλάισμαν**, 12 Ιουνίου 1899 – 9 Μαΐου 1994) ήταν γερμανοαμερικανίδα καλλιτέχνης της  κλωστοϋφαντουργίας, δημιουργός έργων τέχνης με εκτύπωση , γνωστή για τη δημιουργία έργων που κινούνται  μεταξύ των παραδοσιακών τεχνικών και της τέχνης.

## Πρώιμη ζωή και εκπαίδευση
Η Άννι Άλμπερς γεννήθηκε ως **Ανελίζ Έλζε Φρίντα Φλάισμαν** στις 12 Ιουνίου 1899 στο Βερολίνο της  Γερμανίας. Η μητέρα της καταγόταν από οικογένεια που εργαζόταν σε εκδοτική βιομηχανία και ο πατέρας της ήταν επιπλοποιός. Από την παιδική της ηλικία έδειξε ενδιαφέρον για τις τέχνες. Σε νεαρή ηλικία ζωγράφισε και σπούδαζε ζωγραφική υπό τον ιμπρεσιονιστή καλλιτέχνη Μάρτιν Μπράντενμπουργκ, την περίοδο 1916-19, αλλά στη συνέχεια μετά από μια συνάντηση με τον καλλιτέχνη Όσκαρ Κόκοσκα ο οποίος βλέποντας ένα πορτρέτο της την ρώτησε απότομα «Γιατί ζωγραφίζεις;», αποθαρρύνθηκε πολύ από το να συνεχίσει."

Η Άλμπερς αποφάσισε τελικά να παρακολουθήσει τη σχολή τέχνης, ακόμα και αν οι προκλήσεις για τους φοιτητές τέχνης συχνά ήταν μεγάλες και οι συνθήκες διαβίωσης σκληρές. Αυτός ο τρόπος ζωής ήρθε απότομα σε αντίθεση με την εύπορη και άνετη ζωή που είχε συνηθίσει να ζει. Παρακολούθησε το Κουνστγκεβερμπεσούλε στο Αμβούργο μόνο για δύο μήνες το 1919 και στη συνέχεια, τον Απρίλιο του 1922, άρχισε τις σπουδές της στο Μπαουχάους στη Βαϊμάρη.

Στο Μπάουχαους, ξεκίνησε το πρώτο έτος υπό τον Γκέοργκ Μούχε και στη συνέχεια υπό τον Γιοχάνες Ίττεν. Οι γυναίκες αποκλείστηκαν από συγκεκριμένα γνωστικά αντικείμενα που διδάσκονταν στη σχολή με αποτέλεσμα το δεύτερο έτος να μην μπορεί πλέον να παρακολουθήσει το εργαστήριο υαλουργίας με τον μελλοντικό σύζυγό της Γιόζεφ Άλμπερς. Ο Άλμπερς ανέβαλε την συμμετοχή της σε εργαστήριο υφαντουργίας, το οποίο ήταν το μόνο εργαστήριο διαθέσιμο για γυναίκες. Με εκπαιδευτή την Γκούντα Στελτσλ, ωστόσο σύντομα έμαθε να εκτιμά τις προκλήσεις της κατασκευής με αφή και άρχισε να παράγει γεωμετρικά σχέδια.

## Βιβλιογραφία

* *On Designing*. The Pellango Press, New Haven, CT, 1959. Second edition, Wesleyan University Press, Middletown, CT, 1962. First paperback edition, Wesleyan University Press, 1971 ().
* *On Weaving*. Wesleyan University Press, Middletown, CT, 1965.
* Baro, Gene. 'Anni Albers.' Brooklyn Museum, Brooklyn, NY. 1997.
* Troy, Virginia Gardner, 'Anni Albers and Ancient American Textiles: From Bauhaus to Black Mountain,' Ashgate 2002.

## Παραπομπές


 
Κατηγορία:Γερμανοεβραίοι
Electron (πύραυλος)

Ο **Electron** είναι ένα πύραυλος τροχιάς δύο σταδίων που αναπτύσσεται από την Αμερικάνικη εταιρία αεροδιαστημικής Rocket Lab, για να καλύψει τις ανάγκες μικρών εμπορικών δορυφόρων (κυρίως CubeSat). Οι κινητήρες του, που ονομάζονται από Rutherford, κατασκευάζονται στην Καλιφόρνια και είναι οι πρώτοι κινητήρες που έχουν ηλεκτρική αντλία καυσίμων και χρησιμοποιούνται σε πύραυλο τροχιάς.

Τον Δεκέμβριο του 2016, ο Electron πραγματοποίησε τους πρώτους ελέγχους πτήσης, με το πρώτο πύραυλο να εκτοξεύεται στις 25 Μαΐου 2017, που όμως δεν μπήκε σε τροχιά, λόγω δυσλειτουργίας στον εξοπλισμό επικοινωνίας που βρισκόταν στην επίγεια βάση. Στην δεύτερη πτήση του στις 21 Ιανουαρίου 2018, έθεσε σε τροχιά 3 CubeSats με επιτυχία. Η πρώτη εμπορική και τρίτη γενικότερα πτήση του πυραύλου ολοκληρώθηκε με επιτυχία στις 11 Νοεμβρίου, κατά την οποία εκτόξευση δοκιμάστηκε και ο κινητήρας Curie της εταιρίας.

## Παραπομπές


Κατηγορία:Πύραυλοι
Boogie Beebies

Το **Boogie Beebies** είναι Βρετανικό τηλεοπτικό παιδικό πρόγραμμα, το οποίο παραγόταν και μεταδιδόταν από το BBC. Μεταδιδόταν από το CBeebies (από το χωριστό κανάλι και από το CBeebies στο BBC One και BBC Two). Η εκπομπή έκανε πρεμιέρα στις 27 Σεπτεμβρίου 2004, και απέσπασε βραβείο BAFTA το 2005.

Κάθε πρόγραμμα διαρκεί 15 λεπτά, και διδάσκει στα παιδιά ένα χορό (από ένα μικρό αρχικό τραγούδι), ένα διαφορετικό κάθε εβδομάδα. Πρώτοι παρουσιαστές ήταν οι Ναταϋλία Ρόνι και Πητ Χίλερ. Η Ρόνι ήταν μέλος της εφηβικής ομάδας B-Yond που προσπάθησε να κερδίσει το Διαγωνισμό Τραγουδιού της Μεγάλης Βρετανίας του 1997 με το τραγούδι "Lighten' Up". Ωστόσο, στον Νοέμβριο του 2006, παρουσιαζόταν από τον Πητ με μια ομάδα παιδιών, τους 'The Boogie Bunch' που ήταν και συμπαρουσιαστές όταν έλειπε η Νατ. Στην ίδια σειρά, ο Πητ απέκτησε ψευδώνυμο, το Μπούγκι Πιτ. Διαθέτει κλιπ με παιδιά, στο σπίτι, στο σχολείο ή μπροστά από μια μπλε οθόνη.

## Παραπομπές


Κατηγορία:Βρετανικές τηλεοπτικές σειρές
Πρεσβεία της Βόρειας Μακεδονίας στη Γαλλία

Η **Πρεσβεία της Βόρειας Μακεδονίας στη Γαλλία** (γαλλικά: *Ambassade de Macédoine du Nord en France*) είναι η διπλωματική αντιπροσωπεία της Βόρειας Μακεδονίας ενώπιον της Γαλλικής Δημοκρατίας. Ευρίσκεται επί του αριθμού 5 της Οδού του Φασιανοτροφείου, εντός του 16ου Δημοτικού Διαμερίσματος του Παρισιού, πρωτεύουσας της χώρας. Πρέσβης της διατελεί, από το 2010, ο Αγκρόν Μπουτζάκου.

Στεγάζεται εντός της ίδιας πολυκατοικίας με την Πρεσβεία του Μαυροβουνίου στη Γαλλία.

## Δείτε επίσης
* Πρεσβεία της Γαλλίας στη Βόρεια Μακεδονία

## Παραπομπές


## Εξωτερικοί Σύνδεσμοι

*  France Diplomatie: Macédoine

Μακεδονια
Κατηγορία:Διεθνείς σχέσεις της Βόρειας Μακεδονίας
Κατηγορία:Σχέσεις Γαλλίας-Βόρειας Μακεδονίας
Πικρολίμνη Κιλκίς

*Για την ομώνυμη λίμνη δείτε το λήμμα: [[Πικρολίμνη]]*

Η **Πικρολίμνη** είναι χωριό του Κιλκίς στην Κεντρική Μακεδονία σε υψόμετρο 90 μέτρα.

## Γεωγραφικά - ιστορικά στοιχεία
Η Πικρολίμνη βρίσκεται βόρεια της λίμνης Πικρολίμνης, ανάμεσα στα χωριά Ξυλοκερασιά (Α.), Μικρόκαμπος (ΝΔ.) και Μαυρονέρι (Β.). Οφείλει το όνομά της στη διπλανή αβαθή λίμνη με μέσο βάθος 1 μέτρου, η οποία το καλοκαίρι γίνεται στεγνή και μετά την επικύρωση της συνθήκης Ραμσάρ, (ΝΔ 191/1974), περιλαμβάνεται στους προστατευόμενους οικοτόπους και υγροβιοτόπους της Ελλάδας μαζί με τα είδη χλωρίδας και πανίδας της. Το χωριό απέχει 28,5 χλμ. ΝΔ. της πόλης του Κιλκίς και 46 χλμ. ΒΔ.της Θεσσαλονίκης. Το χωριό χαρακτηρίζεται αμιγώς προσφυγικό αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 42 οικογένειες προσφύγων (156 άτομα). Ως οικισμός αναφέρεται επίσημα το 1919 με το όνομα *Γκιόλ Όμπαση* που είχε στην τουρκοκρατία, στο ΦΕΚ 48Α-05/03/1919 να ορίζεται έδρα της ομώνυμης κοινότητας. Το 1926 μετονομάζεται σε Πικρολίμνη. Σύμφωνα με το πρόγραμμα Καλλικράτης, μαζί με την Ξυλοκερατιά και τα Μπακαίικα αποτελούν την τοπική κοινότητα Ξυλοκερατέας που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 114 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ποντοκερασιά Κιλκίς

Η **Ποντοκερασιά**, επίσημα **Ποντοκερασέα** είναι οικισμός στην Κεντρική Μακεδονία και την Περιφερειακή Ενότητα Κιλκίς.

## Γεωγραφικά - ιστορικά στοιχεία
Η Ποντοκερασιά βρίσκεται στα όρια του νομού Κιλκίς με το νομό Σερρών, στις νότιες πλαγιές του όρους Μαυροβούνι (μέρος από τα Κρούσσια όρη) σε υψόμετρο 640 μέτρων και νότια της λίμνης Κερκίνης. Το χωριό απέχει περίπου 32 χλμ. ΒΑ. της πόλης του Κιλκίς και 77 χλμ. Β.-ΒΑ. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 104 οικογένειες προσφύγων (348 άτομα) από τον Πόντο.

Το όνομά του προέρχεται από τους Πόντιους κατοίκους του, που εγκαταστάθηκαν το 1920 – 1922 από τις περιοχές Καυκάσου,  Τραπεζούντας και Κερασούντας, και τις πολλές κερασιές που καλλιεργούσαν εκεί. Το παλιό όνομα του χωριού ήταν *Παπράτ* που σημαίνει "φτέρη" και αφθονούν στην περιοχή. Οι κάτοικοί του χωριού ασχολούνται κυρίως με την υλοτομία και λιγότερο με τη γεωργία. Στα βόρεια της Ποντοκερασιάς σε περιοχή που εφάπτεται στην προστατευόμενη  περιοχής "Natura2000" βρίσκεται ο Βαλκανικός Βοτανικός Κήπος Κρουσσίων (ΒΒΚΚ) σε μία έκταση 310 στρεμμάτων, από τα οποία τα 150 είναι καλυμμένα με δάσος κυρίως δρυός και τα υπόλοιπα φιλοξενούν τις συλλογές των ενδημικών φυτών.

Σύμφωνα με την επίσημη ιστορία  της ΔΙΣ/ΓΕΣ οι αντάρτες καταδιωχθήκαν και υπέστησαν απώλειες, εγκαταλείποντας μέρος του λεηλατημένου υλικού. Επίσης ο Σκαντζελης και 17 αυτόμολοι συνελήφθησαν αργότερα. Άλλοι 14 κάτοικοι του χωριού και δύο άνδρες του λόχου καταδικάστηκαν σε ισόβια. Τον Αύγουστο του 1946 από το στρατοδικείο του Κιλκίς , ο Σκαντζελης, ο δάσκαλος του χωριού, πέντε στρατιώτες και πέντε κάτοικοι του χωρίου καταδικάστηκαν σε θάνατο και εκτελέστηκαν.

## Διοικητικά στοιχεία
Το χωριό αναφέρεται επίσημα με την παλιά ονομασία του από την τουρκοκρατία το 1919 στο ΦΕΚ 48Α-05/03/1919 να ορίζεται έδρα της τότε κοινότητας Παπρατ που ανήκε στο νομό Θεσσαλονίκης. Το 1927 μετονομάζεται σε Ποντοκερασιά, το 1934 αποσπάται στο νεοϊδρυθέντα νομό Κιλκίς και το 1940 διορθώνεται σε Ποντοκερασέα. Σύμφωνα με το πρόγραμμα Καλλικράτης, μαζί με το Παρόχθιο αποτελούν την δημοτική κοινότητα Ποντοκερασέας που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2021 ως κοινότητα έχει πληθυσμό 109 κατοίκους, ενώ ως οικισμός 75.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ελεύθερη Σχέση (τηλεοπτική σειρά)

**Ελεύθερη Σχέση** είναι ο τίτλος ελληνικής αισθηματικής κωμικής σειράς που προβλήθηκε την τηλεοπτική σεζόν 2018-2019 από τον τηλεοπτικό σταθμό Open. Η σειρά έκανε πρεμιέρα την Δευτέρα 29 Οκτωβρίου 2018. Το σενάριο της σειράς γράφει ο Γιώργος Φειδάς ενώ τη σκηνοθεσία επιμελείται ο Βασίλης Θωμόπουλος. Το τραγούδι των τίτλων της σειράς ("Βρες μου έναν άλλο") ερμηνεύει η Γιώτα Νέγκα .

Ενώ η σειρά επρόκειτο να ολοκληρωθεί σε 100 επεισόδια, μέχρι το τέλος της τηλεοπτικής σεζόν 2018-2019, διακόπηκε οριστικά στις 15 Φεβρουαρίου 2019 στα 33 επεισόδια. Αιτία της απότομης διακοπής της ήταν τα οικονομικά προβλήματα στην εταιρία παραγωγής και η μη καταβολή των δεδουλευμένων στους συντελεστές της σειράς.

## Πλοκή
Η Κλαίρη και ο Μάνος είναι ένα παντρεμένο συνηθισμένο ζευγάρι. Η Κλαίρη, ψυχολόγος στο επάγγελμα, προτείνει στον Μάνο να δοκιμάσουν το πείραμα της "Ελεύθερης Σχέσης" στο γάμο τους για να δουν αν μετά το τέλος αυτού του πειράματος θα παραμείνουν μαζί όπως παλιά. Κατά τη διάρκεια της "Ελεύθερης Σχέσης" κάποιες καταστάσεις και πρόσωπα κάνουν το ζευγάρι να σκέφτεται και τον οριστικό χωρισμό. 

## Επισκόπηση σειράς

## Διανομή

## Παραπομπές


Κατηγορία:Τηλεοπτικές σειρές Open
Κατηγορία:Ελληνικές κωμικές τηλεοπτικές σειρές
Κατηγορία:Τηλεοπτικές σειρές της δεκαετίας του 2010
Boo!

Το ***Boo! ***είναι παιδική τηλεοπτική σειρά που ξεκίνησε από το κανάλι CBeebies στο Ηνωμένο Βασίλειο, και αρχικά στο BBC Two, από τα Universal Studios. Διαθέτει πολλούς χαρακτήρες κινουμένων σχεδίων που παίζουν ένα παιχνίδι παρόμοιο με το κρυφτό. Ο σχολιασμός γίνεται από έναν ενήλικα αφηγητή και μια παιδική χορωδία. Η σειρά παρήχθη από την ανεξάρτητη εταιρεία παραγωγής Tell-Tale Productions, η οποία ήταν επίσης υπεύθυνη για την *Tweenies*. Από το 2007 έως το 2012, παίζονταν επαναλήψεις και από τον Ιανουάριο του 2019 παίζεται στις ΗΠΑ από το Qubo.

Η σειρά είχε συνολικά 102 επεισόδια και ένα ειδικό χριστουγεννιάτικο, και ήταν υποψήφια για BAFTA το 2002-03.

## Παραπομπές


Κατηγορία:Τηλεοπτικές σειρές της Universal Television
Κατηγορία:Βρετανικές τηλεοπτικές σειρές
Baby Jake

Το ***Baby Jake*** είναι βρετανικό παιδικό τηλεοπτικό πρόγραμμα που ξεκίνησε να μεταδίδεται στις 4 Ιουλίου 2011.

Το πρόγραμμα χαρακτηρίζει τον Τζέικ, ένα εννιάμηνο μωρό.  Ο Τζέικ είναι ο μικρότερος από τα δέκα παιδιά που ζουν σε έναν ανεμόμυλο μαζί με τους γονείς τους. Κάθε επεισόδιο χαρακτηρίζει τον Τζέικ να ξεκινάει μια περιπέτεια με πλήθος μαγικών χαρακτήρων που μπορεί να περιλαμβάνουν τον Πένγκι Κουίν τον Πιγκουίνο, τον Τουτ Τουτ το Τρακτέρ, τον Κάπτεν Σπέισι και τους Χαμστεροναύτες, τον Νιμπλς το Κουνέλι και τον Σίδνει την Μαϊμού. Αυτοί οι χαρακτήρες κάνουν πάντα κάτι σχετικό με την περιπέτεια που περιλαμβάνει το Baby Jake. 

Η εκπομπή παρουσιάζει ένα παιδί-αφηγητή και δέκα παιδιά που υπάρχουν και στην πραγματική ζωή, αν και το Baby Jake περιλαμβάνει ένα φωτογραφικό πρόσωπο πολλαπλών γωνιών σε ένα κινούμενο σώμα. Οι κραυγές του Τζέικ μεταφράζεται από τον πεντάχρονο αδελφό του Ισαάκ.  Ο Ισαάκ παίζεται από ένα πραγματικό 5χρονο αγόρι, σε μια κίνηση που περιγράφεται από τον ''Guardian'' ως «κίνδυνο»  καθώς η πλειοψηφία της επιτυχημένης παιδικής τηλεόρασης παίζεται από ενήλικες. Οι ρόλοι του Τζέικ και του Ισαάκ παίζονται από τους πραγματικούς αδελφούς Άνταμ και Φράνκο Μπερτατσί-Μόρονι αντίστοιχα, με τον Κάιζερ Αχτάρ να αναλαμβάνει τη φωνή του Ισαάκ.  

## Παραπομπές

Κατηγορία:Βρετανικές τηλεοπτικές σειρές
Κατάλογος παραγωγών ούζου

Στον παρακάτω κατάλογο παρουσιάζονται οι διάφοροι παραγωγοί ούζου ανά την Ελλάδα. 

## Εξωτερικοί Σύνδεσμοι
Tsou - Τα άπαντα του ούζου - https://tsou.gr/

Κατηγορία:Κατάλογοι
Κατηγορία:Ούζο
Κατηγορία:Αλκοολούχα ποτά
Έβα Λόβια

Η **Έβα Λόβια**, γεννήθηκε στις 29 Μαϊου 1989 στο Λος Άντζελες της Καλιφόρνια και είναι Αμερικανίδα ηθοποιός πορνογραφικών ταινιών.
Η Έβα Λόβια γεννήθηκε ως Κάντις Κλαρκ στο Λος Άντζελες της Καλιφόρνια ενώ είναι Ιαπωνικής και Αμερικανικής καταγωγής. Πριν από την ενασχόληση της με την βιομηχανία του πορνό, η Έβα Λόβια εργάστηκε ως μοντέλο γυμνών φωτογραφήσεων. Όπως η ίδια έχει δηλώσει, η μητέρα της είναι εκείνη όπου την υποστήριξε να ασχοληθεί με τις γυμνές φωτογραφίσεις, μιας και η ίδια είχε παλαιότερα εργαστεί ως μοντέλο γυμνών φωτογραφήσεων για το Playboy. Ξεκίνησε την καριέρα της στη βιομηχανία του πορνό, το 2014 και από τότε έχει συνεργαστεί με διάφορες εταιρίες και ιστοσελίδες πορνό όπως τις Brazzers, Digital Playground, Vixen, Tushy, Reality Kings και BangBros. Επίσης, έχει ιδρύσει την Eva Enterprise, ένα ίδρυμα που δημιούργησε η ίδια η Έβα Λόβια για να συμβουλεύει της γυναίκες που θέλουν να ξεκινήσουν την σταδιοδρομία τους στη βιομηχανία του πορνό. Εκτός αυτού, είναι επίσης ιδιοκτήτρια του δικού της εστιατορίου.

## Εξωτερικοί σύνδεσμοι
* 
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Κολομβιανές προεδρικές εκλογές (2018)

**Προεδρικές εκλογές** διεξήχθησαν στην Κολομβία στις 27 Μαΐου 2018.   Δεδομένου ότι κανένας υποψήφιος δεν έλαβε την πλειοψηφία των ψήφων, πραγματοποιήθηκε στις 17 Ιουνίου ένας δεύτερος γύρος.   Ο κάτοχος της προεδρίας Χουάν Μανουέλ Σάντος δεν μπορούσε να είναι υποψήφιος ξανά, έχοντας ήδη υπηρετήσει δύο θητείες.  Ο πρόεδρος Iβάν Ντούκε υπηρετεί τετραετή θητεία από τις 7 Αυγούστου 2018 έως τις 7 Αυγούστου 2022. 

## Εκλογικό σύστημα
Ο πρόεδρος της Κολομβίας εκλέγεται χρησιμοποιώντας το σύστημα δύο γύρων. Σε περίπτωση που κανένας υποψήφιος δεν έχει συγκεντρώσει τις πιο πολλές ψήφους στον πρώτο γύρο, διεξάγεται δεύτερος γύρος μεταξύ των δύο πρώτων υποψηφίων.  

## Νομοθεσία
Σύμφωνα με το κολομβιανό σύνταγμα , οι πολίτες ηλικίας άνω των δεκαοκτώ ετών που δεν ανήκουν στις ένοπλες δυνάμεις, οι οποίοι δεν βρίσκονται σε διαδικασία απαγόρευσης και δεν έχουν καταδικαστεί, μπορούν να ψηφίσουν.  Οι άνθρωποι που βρίσκονται σε κέντρα κράτησης, όπως φυλακές και αναμορφωτήρια, μπορούν να ψηφίσουν από τα ιδρύματα που ορίζονται από το Εθνικό Αρχείο Καταγραφών .  Η εγγραφή στο μητρώου δεν είναι αυτόματη και ο πολίτης πρέπει να μεταβεί στο περιφερειακό γραφείο του Μητρώου για να αναγράψει την προσωπική του ταυτότητα σε εκλογικό τμήμα.  

## Αποτελέσματα

## Παραπομπές


2018
Κολομβ
Σπύρος Πούλης

Ο **Σπύρος Πούλης** (Παραμυθιά, 30 Ιουνίου 1971) είναι Έλληνας ηθοποιός.

## Βιογραφικό
Γεννήθηκε και μεγάλωσε στην Θεσπρωτία και συγκεκριμένα στην κωμόπολη Παραμυθιά. Σε ηλικία 18 ετών, έχοντας ολοκληρώσει το σχολείο, εγκαταστάθηκε στην Αθήνα με σκοπό να σπουδάσει υποκριτική. Ξεκίνησε τις σπουδές του στην Δραματική Σχολή Θεοδοσιάδη τις οποίες ολοκλήρωσε το 1990. Έκανε το τηλεοπτικό του ντεμπούτο στη σειρά "Σταύρωση χωρίς ανάσταση" το 1989 κατά τη διάρκεια των σπουδών του. Ακολούθησαν οι συμμετοχές του στις σειρές "Πάθος", "Ιερή Οικογένεια", "Όταν ο Χάρης χώρισε τη Μαίρη", "Βίος Ανθόσπαρτος". Τη δεκαετία 2000-2010 έλαβε μέρος σε αρκετά επιτυχημένες τηλεοπτικές σειρές όπως "Πες το Ψέματα", Περί Ανέμων και Υδάτων, "Οικογένεια Καράμπελα", Τηλεμπόρα, "Όλα του γάμου δις κολά", "Ένας Μήνας και κάτι", Εντιμότατοι κερατάδες κ.ά..

## Φιλμογραφία

## Εξωτερικοί σύνδεσμοι

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Πουλημένη στην αμαρτία

Το **Πουλημένη στην Αμαρτία** (Πρωτότυπος τίτλος: *Criss Cross*), γνωστό κι ως **Ο κόκκινος δαίμων του Λος Άντζελες** είναι Αμερικανικό φιλμ νουάρ του 1949 σε σκηνοθεσία Ρόμπερτ Σιόντμακ, βασισμένο στο ομώνυμο μυθιστόρημα του Ντον Τρέισι, που γράφτηκε το 1934 και διασκευάστηκε από τον Ντάνιελ Φουκς. Πρωταγωνστούν οι Μπαρτ Λάνκαστερ, Ιβόν ντε Κάρλο και  Νταν Ντιουρέα.

## Υπόθεση
Ο ρομαντικός Στιβ Τόμπσον (Μπαρτ Λάνκαστερ), επιστρέφει στο Λος Άντζελες προκειμένου να βρει την πρώην του σύζυγο Άννα (Ιβόν Ντε Κάρλο) με την οποία εξακολουθεί να είναι ερωτευμένος. Η Άννα όμως ανήκει πλέον στον υπόκοσμο της πόλης των αγγέλων, εφόσον είναι μνηστή του αρχιμαφιόζου Σλιμ Ντάντι (Νταν Ντιουρέα). Ο Στιβ πιστεύει ότι μπορεί να την σώσει και αγνοεί τις συμβουλές του φίλου του, αστυνομικού Πιτ Ραμίρεζ (Στίβεν ΜακΝάλι) και της μητέρας του (Έντνα Χόλαντ), που προσπαθούν να τον πείσουν να μείνει μακριά της. Η Άννα δίνει ελπίδες στον Στιβ, αλλά αφού παντρεύεται τον Σλιμ Ντάντι, είναι πλέον προφανές ότι παίζει διπλό παιχνίδι. Η Άννα επιμένει ότι τον παντρεύτηκε γιατί δεν είχε άλλη επιλογή και ότι εκείνος την κρατάει φυλακισμένη. Ο Στιβ προσπαθεί να τη σώσει και οι δυο τους να το σκάσουν μαζί, αλλά τα πράγματα δεν πάνε όπως τα είχε σχεδιάσει.
## Παραγωγή
Η ταινία είναι βασισμένη στο ομώνυμο μυθιστόρημα του Ντον Τρέισι που κυκλοφόρησε το 1934 και σηματοδότησε τη δεύτερη συνεργασία του Μπαρτ Λάνκαστερ με τον Ρόμπερτ Σιόντμακ, (η πρώτη ήταν το 1946 για την ταινία *[[Οι δολοφόνοι (ταινία, 1946)|Οι δολοφόνοι]] (The Killers)*. Ο παραγωγός της ταινίας Μαρκ Χέλιντζερ απεβίωσε πριν αρχίσουν τα γυρίσματα και ο Μπαρτ Λάνκαστερ είχε την εντύπωση ότι οι Φουκς και Σιόντμακ, μετατόπισαν τον πυρήνα του αρχικού σεναρίου από την ένοπλη ληστεία στο ερωτικό τρίγωνο. Η ταινία γυρίστηκε εξ ολοκλήρου στο Λος Άντζελες και σηματοδότησε το κινηματογραφικό ντεμπούτο του Τόνι Κέρτις που έχει ένα σύντομο πέρασμα σε κάποια σκηνή της ταινίας.

## Επανεκτέλεση
Η ταινία γυρίστηκε ξανά το 1995 από το σκηνοθέτη Στίβεν Σόντερμπεργκ με τον τίτλο *Απόκρυφα Πάθη* και με πρωταγωνιστές τους Πίτερ Γκάλαχερ και Άλισον Έλιοτ. 
## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1949
Κατηγορία:Αγγλόφωνες ταινίες
Κατηγορία:Ταινίες παραγωγής Universal Pictures
Κατηγορία:Φιλμ νουάρ
Κατηγορία:Αμερικανικές ασπρόμαυρες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με μουσική σύνθεση Μίκλος Ρόζα
Κατηγορία:Ταινίες σε σκηνοθεσία Ρόμπερτ Σιόντμακ
Κατηγορία:Ταινίες βασισμένες σε αστυνομικά μυθιστορήματα
Γιώργος Γονιός

Ο **Γιώργος Γονιός** (Αθήνα, 22 Δεκεμβρίου 1946) είναι Έλληνας παλαίμαχος ποδοσφαιριστής που αγωνιζόταν στις θέσεις της άμυνας. Αγωνίστηκε το πλείστον της καριέρας του με τη φανέλα του Παναθηναϊκού, με τα χρώματα του οποίου και διακρίθηκε.

## Βιογραφικό
Γεννήθηκε στην Αθήνα στις 22 Δεκεμβρίου του 1946 και ξεκίνησε το ποδόσφαιρο από τον Α.Ο. Αγ. Ιεροθέου Περιστερίου και το καλοκαίρι του 1968 πήγε στον Παναθηναϊκό, ενώ παράλληλα τον διεκδικούσε και ο Ολυμπιακός.

Στην αρχή αγωνιζόταν σαν επιθετικός και τη σεζόν 1968-69 ήταν πρώτος σκόρερ του Παναθηναϊκού στο πρωτάθλημα με σύνολο 18 τερμάτων και κατόπιν μεταπήδησε στα μετόπισθεν και τις αμυντικές θέσεις. Με τη φανέλα του Παναθηναϊκού αγωνίστηκε μέχρι και το πρώτο επαγγελματικό πρωτάθλημα της Α' Εθνικής την περίοδο 1979-80, κατακτώντας συνολικά 4 πρωταθλήματα και 2 κύπελλα. Ήταν πρωταγωνιστής του νταμπλ το 1969 ενώ ήταν μέλος και της χρυσής ομάδας του 1971 που έφτασε στον τελικό του Γουέμπλεϊ.  Κατέκτησε το Βαλκανικό Κύπελλο ως αρχηγός της ομάδας του Παναθηναϊκού.

Κατόπιν, το 1980 συνέχισε στον Α.Ο. Βουλιαγμένης όπου και έκλεισε την καριέρα του σε ηλικία 42 ετών το 1988, κατακτώντας μάλιστα το Πρωτάθλημα το 1985 και το Κύπελλο Ε.Π.Σ. Αθηνών το 1988.

## Διακρίσεις
* 4 Πρωταθλήματα: 1969, 1970, 1972, 1977
* 2 Κύπελλα: 1969, 1977
* 1 Βαλκανικό Κύπελλο: 1977
* Τελικός Πρωταθλητριών: 1971
* Τελικός Διηπειρωτικού: 1971

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κοιλάδα των Πεσόντων

Η **Κοιλάδα των Πεσόντων** (Valle de los Caídos) είναι συγκρότημα ταφικών μνημείων που χτίστηκε μεταξύ 1940 και 1958 για να τιμήσει αυτούς που έχασαν τη ζωή τους κατά τη διάρκεια του ισπανικού εμφυλίου πολέμου και βρίσκεται σε απόσταση 10 χιλιομέτρων περίπου βορειοανατολικά της πόλης Ελ Εσκοριάλ (Μαδρίτη).
Το μνημείο περιλαμβάνει μαυσωλείο όπου έχουν ταφεί 37000 Ισπανοί, δηλαδή 27.000 εθνικιστές μαχητές και 10.000 δημοκρατικοί, τη Βασιλική του Αγίου Σταυρού και τον μεγαλύτερο σταυρό του κόσμου ύψους 152 μέτρων. Στην ίδια τοποθεσία έχει ταφεί ο Φρανθίσκο Φράνκο και ο Χοσέ Αντόνιο Πρίμο ντε Ριβέρα. 
Στις 20 Νοεμβρίου, ημέρα του θανάτου του Ισπανού δικτάτορα Φράνκο, γίνεται επιμνημόσυνη δέηση για τα θύματα του Εμφύλιου πολέμου.

Τον Αύγουστο του 2018, ο πρωθυπουργός της Ισπανίας Πέδρο Σάντσεθ, δήλωσε *Η Ισπανία δεν μπορεί να επιτρέψει, ως εδραιωμένη και ευρωπαϊκή δημοκρατία, σύμβολα που διχάζουν τους Ισπανούς* και έθεσε θέμα μεταφοράς των λειψάνων του Φράνκο.

## Πηγές


## Εξωτερικοί σύνδεσμοι
* 

Κατηγορία:Μνημεία
Κατηγορία:Τάφοι
Κατηγορία:Ισπανικός Εμφύλιος
Κατηγορία:Κτίρια και κατασκευές στην Κοινότητα της Μαδρίτης
Αυγουστιανό Μέγαρο

Το **Αυγουστιανό Μέγαρο**, λατιν. Domus Augustana, είναι το σύγχρονο όνομα για το ιδιωτικό (οικογενειακό) τμήμα του αχανούς Παλατιού του Δομιτιανού στον Παλατίνο λόφο. Το όνομα αναφέρεται στον Αύγουστο, δηλ. στον Αυτοκράτορα και όχι στον Οκταβιανό Αύγουστο, ο οποίος έμενε στον Οικία του Αυγούστου (Domus Augusti), με το οποίο δεν πρέπει να συγχέεται.

Ωστόσο φαίνεται, πως μόνο το νότιο μέρος του μεγάρου προοριζόταν για τα ιδιαίτερα διαμερίσματα του Αυτοκράτορα. Τα δύο περιστύλια στο βόρειο μέρος ήταν άμεσα συνδεδεμένα με το Φλαβιανό Μέγαρο, το δημόσιο τμήμα του Παλατιού, ώστε πρέπει να ήταν για δημόσιες λειτουργίες. Η εικασία αυτή ενισχύεται από το ότι το νότιο μέρος κατασκευάστηκε λίγο μετά και μερικές λεπτομέρειες δείχνουν, ότι δεν ήταν του Ραμπίριους, που διηύθυνε τις εργασίες.

## Περιγραφή της δομής
Το Αυγουστιανό Μέγαρο περιλαμβάνει τουλάχιστον τέσσερα μέρη: το 2ο Περιστύλιο (P2) στα βορειοανατολικά, το κεντρικό 3ο Περιστύλιο (Ρ3), το συγκρότημα δωματίων γύρω από την αυλή (Co) και την Εξέδρα (Ex) στα νοτιοδυτικά.

Το 2ο Περιστύλιο ήταν ένα αίθριο με δύο κιονοστοιχίες και κήπο στη μέση· δεν γνωρίζουμε λεπτομέρειες γι' αυτό. Το 3ο Περιστύλιο ήταν δύο κιονοστοιχίες και ο χώρος μεταξύ τους ήταν σχεδόν όλος καλυμμένος με μία μεγάλη λίμνη, τόση όση η λίμνη του 1ου περιστυλίου στο Φλαβιανό Μέγαρο. Όπως αυτή είχε νησίδα, έτσι και εδώ υπήρχε μία νησίδα στη μέση της με μία σύνθεση γλυπτών με θαλασσινό θέμα, μάλλον από την Ελληνική μυθολογία. Άλλες πηγές λένε, ότι στη μέση της ήταν κτισμένος ένας ναός της Μινέρβα. Νοτιότερα ήταν ένα ημικυκλικό χωλ με αρκετά δωμάτια γύρω, των οποίων οι τοίχοι στέκονται ακόμη σε ένα σημαντικό ύψος.

Το συγκρότημα δωματίων γύρω από την Αυλή (αίθριο) είναι σε δύο επίπεδα: το χαμηλότερο έχει μία λίμνη με ένα ασυνήθιστο σχέδιο νησίδων στο κέντρο της και το δεύτερο, 10 μ. υψηλότερα, έχει ένα πολύπλοκο σύνολο δωματίων. Νοτιοδυτικά η μεγάλη Εξέδρα είναι μία μακρά κυρτή στοά με αψίδες, που ενώνει τα δύο τμήματα του Παλατιού, τα εκατέρωθεν του Αυγουστιανού Μεγάρου, δηλ. το Φλαβιανό Μέγαρο και τον κήπο *Στάδιον* (ή "Ιππόδρομο"). Η Εξέδρα είχε θέα στον Μεγάλο Ιππόδρομο και επέτρεπε στον Αυτοκράτορα να παρακολουθεί τους αγώνες.

## Πηγές
* Rome, An Oxford Archaeological Guide, A. Claridge, 1998 ISBN 0-19-288003-9
* A Topographical Dictionary of Ancient Rome, Samuel Ball Platner (as completed and revised by Thomas Ashby):Oxford University Press, 1929

## Πινακοθήκη

Palatine Hill Rome.jpg|Το 2ο Περιστύλιο με τον κήπο
Domus augustana - temple de minerve.jpg|Το 3ο περιστύλιο με τη λίμνη. Η νησίδα της είχε γλυπτά.
Palatine (4226256874).jpg|Η Αυλή στο χαμηλότερο επίπεδό της είχε λίμνη, που στο κέντρο της είχε ένα ασυνήθιστο σχέδιο νησίδων. Στο βάθος τα Λουτρά του Σεβήρου.

## Παραπομπές


Κατηγορία:Κτίρια και κατασκευές στη Ρώμη
Ζαχαράτο Κιλκίς

Το **Ζαχαράτο**, είναι ημιορεινό χωριό του Κιλκίς στην Κεντρική Μακεδονία με υψόμετρο 250 μέτρων.

## Γεωγραφία - Ιστορία
Το Ζαχαράτο βρίσκεται βόρεια του Κιλκίς σε απόσταση 4 χλμ. από το κέντρο της πόλης. Η παλιά ονομασία του χωριού ήταν **Σεκερλί** με την οποία αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλκίς. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 64 οικογένειες προσφύγων (213 άτομα), αρκετοί από τους οποίους ήταν από τη Νικόπολη (Γαράσαρη) του Πόντου και ορισμένοι αρμενόφωνοι. Μετονομάστηκε σε Ζαχαράτο το 1927 και το 1934 αποσπάσθηκε από το νομό Θεσσαλονίκης και προσαρτήθηκε στο νομό Κιλκίς. Σύμφωνα με το πρόγραμμα Καλλικράτης, μαζί με το Κιλκίς, την Αργυρούπολη, την Κολχίδα, το Μεταλλικό, τη Ξυρόβρυση   και το Σεβαστό αποτελούν την δημοτική κοινότητα Κιλκίς που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 196 κατοίκους.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Μπέροβο

Το **Μπέροβο** ( ) είναι μια μικρή πόλη δίπλα από το Μάλεσι, 161 χιλιόμετρα από τα  Σκόπια, 47 χιλιόμετρα από τη Στρώμνιτσα και 52 χιλιόμετρα την Κότσανη, στη  Βόρεια Μακεδονία. Στην πόλη βρίσκεται η έδρα του Δήμου Μπερόβου.

## Δημογραφία
Στο Μπέροβο κατοικούν 7002 πολίτες.

## Ιστορία

Στα τέλη του 19ου αιώνα και στις αρχές του 20ου αιώνα, το Μπέροβο ήταν μέρος του Βιλαέτι του Κοσσυφοπεδίου της Οθωμανικής Αυτοκρατορίας. Ως αποτέλεσμα των Βαλκανικών πολέμων, η πόλη περιλαμβανόταν στην περιοχή που παραχωρήθηκε το 1913 στο Βασίλειο της Σερβίας, το οποίο το 1918 εντάχθηκε στο Βασίλειο της Γιουγκοσλαβίας. Από το 1929 έως το 1941 το Μπέροβο ήταν μέρος της Μπανόβινας του Βαρδάρη του Βασιλείου της Γιουγκοσλαβίας.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Virtual Berovo Website
* 

Κατηγορία:Πόλεις της Βόρειας Μακεδονίας
Κατηγορία:Δήμος Μπερόβου
Κατηγορία:Ανατολική Στατιστική Περιφέρεια (Βόρεια Μακεδονία)
Ωδείο του Δομιτιανού

To **Ωδείον του Δομιτιανού**, λατιν. Odeon, ήταν αρχαίο Ρωμαϊκό κτιριο στο Πεδίο του Άρεως στη Ρώμη, που χρησιμοποιούσαν για θεατρικά έργα και μουσικούς διαγωνισμούς.

Ο χώρος χωρούσε ακροατήριο 11.000 ατόμων. Το ξεκίνησε ο Δομιτιανός, μιμούμενος το ελληνικό πρότυπο ωδείων, όπως έκανε και με το γειτονικό Στάδιο του Δομιτιανού, που αντέγραψε το ελληνικό πρότυπο για τα στάδια. Ολοκληρώθηκε ή αποκαταστάθηκε το 106 μ.Χ. από τον Έλληνα αρχιτέκτονα Απολλόδωρο τον Δαμασκηνό. Το περίγραμμα του κοιλώματός του (cavea) διατηρείται ακόμη στην πρόσοψη του Παλάτσο Μάσσιμο αλλε Κολόννε, αλλά το πιο εμφανές υπόλειμμα είναι ένας μονολιθικός κίονας από μάρμαρο Καρύστου με κρομμυοειδή νερά (cipollino), μάλλον τμήμα της σκηνής, μπροστά από την πίσω πρόσοψη του παλάτσο.

## Παραπομπές


## Πηγές
* Platner & Ashby, *Topographical Dictionary of Ancient Rome*, article "Odeum"
*Plan de Rome 
*''The Architecture of Rome'' by Stefan Grundmann
*William Smith, ''A Dictionary of Greek and Roman Antiquities'', London, 1875

Κατηγορία:Κτίρια και κατασκευές στη Ρώμη
Δομιτιανου
Ο Άνθρωπος που Πούλησε τον Ίσκιο του στον Διάβολο

***Ο''' '''Άνθρωπος που Πούλησε τον Ίσκιο του στον Διάβολο*** (γερμανικά: *Peter Schlemihls wundersame Geschicht***e**) είναι τίτλος βιβλίου του εξόριστου στη Γερμανία Γάλλου αριστοκράτη Άντελμπερτ φον Σαμίσο, που γράφτηκε το 1814 υπό μορφή νουβέλας.
Η υπόθεσή του είναι αλληγορική, καθώς περιγράφει τις αντιξοότητες που συναντά στη ζωή του ο βασικός πρωταγωνιστής Πέτερ Σλέμιλ όταν συνειδητοποιεί τις επιπτώσεις που έχει πάνω του, η απόφασή του να πουλήσει τον ίσκιο του στον Διάβολο, με αντίτιμο ένα πορτοφόλι που δεν αδειάζει από χρήματα, ποτέ. Οι προσωπικές και κοινωνικές επιπτώσεις της πράξης του είναι τόσο ολέθριες, ώστε πολύ γρήγορα μετανιώνει για ότι έκανε και αρχίζει να αναζητεί τρόπο να πάρει πίσω τον ίσκιο του, μία αναζήτηση που κορυφώνεται όσο εξελίσσεται η υπόθεση του έργου. Ενώ το βιβλίο, προορίζονταν, αρχικά για μικρές, ηλικιακά, ομάδες αναγνωστών, γρήγορα έγινε πολύ δημοφιλές στο ευρύτερο κοινό. Η ιστορία του βιβλίου μεταφέρθηκε στην Αμερικανική τηλεόραση, σε ένα επεισόδιο της σειράς Favorite Story (1953) με πρωταγωνιστή τον ηθοποιό DeForest Kelley.
 

Το βιβλίο κυκλοφόρησε και στην Ελλάδα (1935) από τις εκδόσεις «Ακροπόλεως» και από τις εκδόσεις «Ερατώ» με τον τίτλο *Η αλλόκοτη ιστορία του Πέτερ Σλέμιλ*.

## Παραπομπές


Διαβολο Ισκιο Πουλησε Ανθρωπος
Γλώσσα Αϊνού

[μικρογραφία|Το Μουσείο Πίρκα Κοτάν, γλωσσικό και πολιτιστικό κέντρο Αϊνού στο [Σαππόρο|Σαπόρο (περιοχή Τζοζανκέι)|εναλλ.=]]Η **Αϊνού** (Αϊνού: *, Αϊνού=ιτάκ,* Ιαπωνικά:  *Αϊνού-γκο*) είναι γλώσσα που ομιλείται από τα μέλη της εθνοτικής ομάδας Αϊνού στο βόρειο Ιαπωνικό νησί Χοκάιντο.

Μέχρι τον 20ο αιώνα, οι γλώσσες Αϊνού ομιλούνταν σε όλο το νότιο μισό του νησιού Σαχαλίνη και από μικρό αριθμό ατόμων στις Κουρίλες. Υπάρχουν τρεις κύριες διάλεκτοι μαζί με άλλες 19 διαλέκτους των γλωσσών Αϊνού. Μόνο η παραλλαγή του Χοκάιντο έχει επιβιώσει μέχρι σήμερα, ενώ ο τελευταίος ομιλητής των Αϊνού της Σαχαλίνης πέθανε το 1994. Οι γλώσσες Αϊνού του Χοκάιντο τείνουν να μην έχουν πια ομηλιτές, αν και γίνονται προσπάθειες για την αναβίωσή τους. Η Ιαπωνική κυβέρνηση αποφάσισε να αναγνωρίσει τα Αϊνού ως αυτόχθονα τον Ιούνιο του 2008. Επί του παρόντος, η Ιαπωνική κυβέρνηση ενεργοποίησε μηχανισμό έτσι ώστε να διατηρηθεί ο πολιτισμός των Αϊνού, συμπεριλαμβανομένης και της γλώσσας.

Η Αϊνού δεν έχει καμία γενικά αποδεκτή γενεαλογική σχέση με οποιαδήποτε άλλη γλωσσική οικογένεια.

## Ομιλητές
Ανάλογα με το σύστημα ταξινόμησης που χρησιμοποιείται, η Αϊνού θεωρείται γλώσσα υπό εξαφάνιση σύμφωνα με την Ουνέσκο. Το 2016 ο Εθνολόγος την θεωρούσε 8β, που σημαίνει "σχεδόν εξαφανισμένη". Βρίσκεται σε κίνδυνο από πριν τη δεκαετία του 1960. Υπάρχουν περίπου 30.000 Αϊνού στην Ιαπωνία, και μόνο 15 ομιλητές την μιλούν ως μητρική ενώ 304 μπορούν να την καταλάβουν. Ωστόσο, τα νούμερα αυτά είναι αβέβαια εξαιτίας άλλων ομιλητών της Αϊνού που δεν δηλώθηκαν ως Αϊνού.

## Παραπομπές


Κατηγορία:Γλώσσες της Ιαπωνίας
Στάδιο του Δομιτιανού

To **Στάδιο του Δομιτιανού** ή *Αγωνιστικό Στάδιο*, λατιν. Circus Agonalis, βρίσκεται στα βόρεια του Πεδίου του Άρεως της Ρώμης στην Ιταλία. Το Στάδιο παραγγέλθηκε περί το 80 μ.Χ. από τον Αυτοκράτορα Τίτο Φλάβιο Δομιτιανό ως δώρο στον λαό της Ρώμης και χρησιμοποιόταν για αθλητικούς κυρίως αγώνες.

## Ιστορία
### Κατασκευή και σχεδίαση
Το Στάδιο του Δομιτιανού κτίστηκε το 86 μ.Χ., ως μέρος του οικοδομικού προγράμματος του Αυτοκράτορα, στο Πεδίο του Άρεως, έπειτα από τη βλάβη ή κατάρρευση των περισσοτέρων κτηρίων της περιοχής από την πυρκαγιά του 79 μ.Χ. Ήταν ο πρώτος μόνιμος χώρος στη Ρώμη για αθλητικούς αγώνες. Έγινε αντίγραφο του Ελληνικού προτύπου για τα Στάδια με 15.000-20.000 θέσεις· ήταν ένας μικρότερος, πιο κατάλληλος χώρος από τον Μεγάλο Ιππόδρομο για αγώνες δρόμου. Η υποδομή και τα υποστηρίγματα έγιναν από πλίνθους και κονίαμα -ένα στιβαρό, επιβραδυντικό στη φωτιά και σχετικά φθηνό υλικό- επενδυμένο με μάρμαρο. Στο στυλ οι προσόψεις του θα έμοιαζαν με αυτές του Κολοσσαίου· το δάπεδό του ακολουθεί το ίδιο επίμηκες, πεταλοειδές σχέδιο του Μεγάλου Ιπποδρόμου, αν και σε πολύ μικρότερη κλίμακα. Διάφορες σύγχρονες εκτιμήσεις κρίνουν το μήκος του στίβου (arena) σε περίπου 200-250 μ. Το ύψος της εξωτερικής περιμέτρου, από τα πιο επάνω έδρανα ως το γύρω έδαφος, είναι 30 μ. και η εσωτερική περίμετρος, από τα έδρανα ως την αρένα, είναι 4,5 μ. Η διάταξη αυτή προσφέρει μία καθαρή θέα στην αρένα από τα περισσότερα καθίσματα. Η τυπικά Ελληνική διάταξή του, τού έδωσε το ελληνικό, σε λατινική απόδοση, όνομά του: Στάδιο *των αγώνων (in agones)*. Το επίπεδο άκρο του πετάλου είχε δύο εισόδους, που καθεμία είχε δύο στοές, σε δύο ορόφους. Η περίμετρος του Σταδίου είχε αψίδες κάτω από τα επίπεδα των εδράνων, με ημικίονες από τραβερτίνη μεταξύ των εσοχών (cavea). Στην αρένα ο συνεχής διάδρομος ήταν, υποθέτουμε, γύρω από μία υπερυψωμένη σπίνα.

Το οικοδόμημα ήταν το βορειότερο από τη σειρά μνημειωδών κτηρίων στο Πεδίο του Άρεως. Στα νότια αυτού ήταν το μικρότερο Ωδείο του Δομιτιανού, που χρησιμοποιούσαν για μουσικές συναυλίες, τραγούδι ή αγορεύσεις. Στο νοτιότερο άκρο του Πεδίου του Άρεως δέσποζε το Θέατρο του Πομπήιου, που αποκαταστάθηκε από τον Δομιτιανό κατά το ίδιο πρόγραμμα αναδόμησης.

## Παραπομπές


## Πηγές
* Humphrey, John H., Roman Circuses: Arenas for Chariot Racing, University of California Press, 1986, p.3: link Humphrey gives a seating capacity estimate of 150,000 for the Circus Maximus.
*  Cassius Dio, Roman History, (epitome), 78, 25.2: link This ruinous Colosseum fire was caused by lightning – one of many divine signs to anticipate the death of the emperor Macrinus.

Κατηγορία:Κτίρια και κατασκευές στη Ρώμη
Θυνοί

Οι **Θυνοί** ήταν μια Θρακική φυλή που ζούσε στη νοτιανατολική Θράκη και αργότερα μαζί με τους Βιθυνούς μετανάστευσαν στις χώρες που θα γίνονταν αργότερα γνωστές με τα ονόματα Θυνία και Βιθυνία.Η κάθε περιοχή πήρε το όνομά της,προφανώς,από την αντίστοιχη Θρακική φυλή που ήταν κυρίαρχη στην περιοχή.Οι Θυνοί περιγράφονται ως ορεσίβιοι και ικανότατοι στον πόλεμο κατά τη διάρκεια της νύχτας.Ο Ξενοφώντας στο έργο του "Κύρου Ἀνάβασις" (7.4.12-7.4.24) αναφέρεται στους Θυνούς σε πολλαπλά χωρία όπως:

[7.4.14] Αυτά έγιναν την ημέρα. Αλλά την ακόλουθη νύχτα κατεβαίνουν οι Θυνοί από το βουνό και τους κάνουν επίθεση.

[7.4.18] Τότε μερικοί από τους Θυνούς γύρισαν πίσω μέσα στο σκοτάδι και χτυπούσαν με τα ακόντιά τους τους Έλληνες που έτρεχαν δίπλα σ᾽ ένα φλεγόμενο σπίτι.

[7.4.22] Όταν οι Θυνοί είδαν από πάνω από το βουνό πολλούς οπλίτες και πελταστές και πολύ ιππικό, κατέβηκαν και παρακαλούσαν να κάμουν ειρήνη. Υπόσχονταν πως θα εκτελούν κάθε διαταγή του Σεύθη και του πρότειναν να του δώσουν εγγυήσεις πως θα φυλάξουν την υπόσχεσή τους.

## Θυνία
Στον αρχαίο κόσμο η Θυνία ήταν μια περιοχή της Ευρώπης κατά μήκος της βόρειας ακτής της Προποντίδας,απέναντι από τη Βιθυνία στην ασιατική πλευρά.Ήταν ο τόπος κατοικίας της θρακικής φυλής των Θυνών.Ενώ παράλληλα κατά τον μεσαίωνα η "Μεσοθυνία" ήταν η χερσόνησος του σύγχρονου Κοτζαέλι.Σύμφωνα με την ελληνική μυθολογία το ονομά της προέρχεται από τον Θηνέα,γιό του Φινέα.Στην Αργοναυτική Εκστρατεία ο Ιάσονας και οι Αργοναύτες απομακρύνονται από τις Συμπηγάδες Πέτρες στη Βιθυνία και πηγαίνουν στην απέναντι ακτή για να συμβουλευτούν τον βασιλιά Φινέα.

## Παραπομπές


Κατηγορία:Αρχαίοι Θράκες
Καίλιος λόφος

Ο **Καίλιος λόφος**, λατιν. collis Caelius, είναι ένας από τους Επτά λόφους της Ρώμης. Ο 3ος βασιλιάς της Ρώμης Τούλους Χοστίλιους με τη βία μετεγκατέστησε όλο τον πληθυσμό της Άλμπα Λόνγκα στον Καίλιο λόφο. Σύμφωνα με την παράδοση που αφηγείται ο Τίτος Λίβιος, ο λόφος έλαβε το όνομά του από τον Ετρούσκο Καίλιο Βιμπέννα, επειδή ίδρυσε οικισμό εκεί ή επειδή ο φίλος του Σέρβιους Τούλιους, 6ος βασιλιάς της Ρώμης, ήθελε να τον τιμήσει μετά τον θάνατό του.

Στη Δημοκρατική περίοδο ο Καίλιος λόφος ήταν μία σύγχρονη περιοχή οίκησης και τοποθεσία πλούσιων οικιών. Η αρχαιολογική σκαπάνη κάτω από τις Θέρμες του Καρακάλλα ανακάλυψε τα υπολείμματα πολυτελών βιλών με τοιχογραφίες και ψηφιδωτά. Ο Καίλιος είναι η θέση της βασιλικής του Σάντι Τζοβάννι ε Πάολο και της αρχαίας βασιλικής του Σάντο Στέφανο Ροτόνντο, γνωστής για το κεντρικό, κυκλικό σχέδιό της. Μία σημαντική έκταση του λόφου καταλαμβάνεται από τη Βίλλα Τσελιμοντάνα και τους κήπους της.

## Πηγές
* Titus Livy. "28-30". From the Founding of the City: Book 1: The Earliest Legends of Rome. Canon Roberts (translator). Retrieved 23 January 2011.

## Εξωτερικοί σύνδεσμοι
*Samuel Ball Platner, ''A Topographical Dictionary of Ancient Rome'': Caelian Hill

Κατηγορία:Λόφοι της Ρώμης
Κατηγορία:Άλμπα Λόνγκα
Βιμινάλιος λόφος

Ο **Βιμινάλιος ή Ουιμινάλιος λόφος**, λτιν. collis Viminalis είναι ο μικρότερος από τους επτά λόφους της Ρώμης. Είναι ένα άκρο σαν δάκτυλο, που "δείχνει" προς την κατεύθυνση του κέντρου της Ρώμης, μεταξύ του Κυριναλίου βορειοδυτικά και του Εσκουιλίνου λόφου στα νοτιοανατολικά του.

Είναι η θέση του Θεάτρου της Όπερας και ο Τερματικός Σταθμός των Σιδηροδρόμων. Στην κορυφή του Βιμινάλιου λόφου είναι το ανάκτορο του Βιμιναλίου, που στεγάζει το αρχηγείο του Υπουργείου των Εσωτερικών, έτσι ο όρος *Ιλ Βιμινάλε* σημαίνει το Υπουργείο των Εσωτερικών.

Σύμφωνα με τον Τίτο Λίβιο ο λόφος έγινε πρώτα μέρος της πόλης της Ρώμης μαζί με τον Κυρινάλιο κατά τη βασιλεία του Σέρβιους Τούλιους, έκτου βασιλιά της Ρώμης, τον 6ο αι. π.Χ.

## Πηγές
* Livy, Ab urbe condita, 1.44

## Εξωτερικοί σύνδεσμοι
*Samuel Ball Platner, ''A Topographical Dictionary of Ancient Rome'': Viminal Hill

Κατηγορία:Λόφοι της Ρώμης
Πσόγκλαβ

thumb|220px|Ο Πσόγκλαβ
Ο **Πσόγκλαβ** (σερβικά: Псоглав / Psoglav, κυριολεκτικά «κυνοκέφαλος») είναι ένα δαιμονικό μυθικό πλάσμα στη σλαβική μυθολογία· η πίστη για αυτό υπήρχε σε σημεία της Βοσνίας και του Μαυροβουνίου. Ο Πσόγκλαβ περιγράφηκε ότι έχει ανθρώπινο σώμα με πόδια αλόγου και κεφάλι σκύλου με σιδερένια δόντια και ένα μόνο μάτι στο μέτωπο.

Οι Πσόγκλαβ περιγράφηκαν ότι ζουν σε σπηλιές ή σε σκοτεινό έδαφος που έχει άφθονους πολύτιμους λίθους, αλλά είναι ανήλιο. Ασκούν ανθρωποφαγία, ή ακόμα και ξεθάβουν πτώματα από τάφους για να τα φάνε. Στην κροατική γλώσσα, ο όρος είναι *Πσόγκλαβατς* (Psoglavac). Υπάρχουν πολυάριθμοι μύθοι γι' αυτούς, ιδίως στη χερσόνησο της Ίστριας στην Κροατία.

## Δείτε επίσης
* Κυνοκεφαλία
* Γκουλ

## Παραπομπές


Κατηγορία:Λαϊκή παράδοση της Σερβίας